وینیتا بالی

وینیتا بالی ایک بھارتی تجارتی خاتون ہیں۔ وہ بریٹانیا انڈسٹریز لیمیٹیڈ کی مینیجنگ ڈائریکٹر ہیں۔

تعلیم 
1975ء میں وینیتا بالی نے معاشیات کی ڈگری لیڈی شری رام کالج فار ویمن، دہلی یونیورسٹی سے حاصل کیا۔ انہوں نے جمنالال بجاج انسٹی ٹیوٹ آف مینیجمنٹ اسٹڈیز سے ایم بی اے مکمل کیا۔ انہیں مشیگن اسٹیٹ یونیورسٹی، ریاستہائے متحدہ امریکا کے لیے اسکالرشپ حاصل کیا اور اقوام متحدہ ہیڈکوارٹرز پر انٹرن کے طور پر کام کیا۔

کیریئر 
وینیتا کی پہلی ملازمت وولٹاس کے لیے تھی، جہاں انہوں نے ایک سافٹ ڈرنک رسنا کو بازار میں متعارف کروایا۔ وہ کیڈبری کے بھارتی ڈیویژن کے ساتھ بھی 14 سال کام کر چکی ہیں، جس کے دوران انہوں نے کمپنی کے بازاروں کو بھارت اور افریقا تک توسیع دی۔ 1994ء میں کوکا کولا نے انہیں اپنا مارکٹنگ ڈائریکٹر بنایا اور بعد میں وہ لاطینی امریکا کے لیے بازارکاری کے لیے نائب صدر بنا دی گئی۔ وہ 2003ء میں وہ کوکا کولا سے علاحدہ ہوئیں اور زائمن گروپ کے لیے کام کرنے لگی۔ وہ اس گروپ کی اٹلانٹا شاخ کے لیے مینیجنگ پرنسپل اور بزنس اسٹریٹیجی کی ہیڈ بنا دی گئیں۔

2005ء میں وینیتا بالی نے ان ذمے داریوں کو چھوڑکر بھارتی غذائی کمپنی بریٹانیہ انڈسٹریز میں چیف ایگزیکیٹیو آفیسر کے طور پر شامل ہوگئیں۔ وہ بالآخر 2006ء میں مینیجنگ ڈائریکٹر بنا دی گئیں۔ ان کی زیر ہدایت بریٹانیہ کا منافع تگنا ہو کر $841 ملین ہو گیا۔ بالی کو بزنس وومن آف دی یر ایوارڈ 2009ء میں اکنامک ٹائمز ایوارڈز کی جانب سے دیا گیا تھا۔ اسی سال بالی نے بریٹانیہ نیوٹریشن فاؤنڈیشن قائم کیا جو بچوں کی قلت تغذیہ کا مقابلہ مقوی بسکٹ کے ذریعے کرتا ہے۔ وہ اپنے اس فاؤنڈیشن سے جڑے کام کی وجہ سے کاروباری اداروں کی سماجی ذمے داری کا ایوارڈ حاصل کر چکی ہیں۔ In 2011, فوربس میگزین named her on its list of "Asia's 50 Power Businesswomen". وینیتا گلوبل الائینس فار ایمپرووڈ نیوٹریشن (گین) کے بورڈ آف ڈائریکٹرز کی صدرنشین ہیں۔

حوالہ جات 

1955ء کی پیدائشیں
اکیسویں صدی کی بھارتی خواتین کاروباری شخصیات
اکیسویں صدی کی بھارتی کاروباری شخصیات
بقید حیات شخصیات
بیسویں صدی کی بھارتی خواتین کاروباری شخصیات
بیسویں صدی کی بھارتی کاروباری شخصیات
فضلاء ریاست مشی گن یونیورسٹی
کاروبار میں بھارتی خواتین
کرناٹک کی خواتین کاروباری شخصیات
بنگلور کی کاروباری شخصیات
بھارتی چیف ایگزیکٹو